b"\n_START_ARTICLE_\nHistoire g\xc3\xa9n\xc3\xa9rale de Languedoc\n_START_SECTION_\nHist\xc3\xb2ria\n_START_PARAGRAPH_\nL'origen de la Histoire g\xc3\xa9n\xc3\xa9rale de Languedoc es troba en la proposici\xc3\xb3 que va fer l'arquebisbe de Narbona i president dels Estats del Llenguadoc, Charles Le Goux de La Berch\xc3\xa8re, d'apadrinar una hist\xc3\xb2ria completa de la prov\xc3\xadncia. Le Goux es va dirigir als benedictins de l'abadia de Saint-Germain-des-Pr\xc3\xa9s, que el 1715 van encarregar-ne l'elaboraci\xc3\xb3 a dom Claude Devic i a dom Joseph Vaiss\xc3\xa8te. La seva tasca es va basar en la recerca de documents als arxius dels Llenguadoc, dispersos entre diferents institucions (castells, esgl\xc3\xa9sies, biblioteuqes privades, monestirs...), i de Par\xc3\xads (al Tr\xc3\xa9sor des Chartes o a la biblioteca de Colbert). Fruit de les seves investigacions, existeixen avui dia 131 volums de documents a la secci\xc3\xb3 de Manuscrits de la Biblioteca nacional de Fran\xc3\xa7a.\n_START_SECTION_\nL'edici\xc3\xb3 original\n_START_PARAGRAPH_\nEls pares benedictins van anar publicant els cinc volums de la primera edici\xc3\xb3 de la HGL entre 1730 i 1745, a la impremta parisenca de Jacques Vincent. Cada volum comptava amb tres parts: una explicaci\xc3\xb3 hist\xc3\xb2rica, seguida de notes erudites i, per acabar, els elements justificatius (les \xc2\xabproves\xc2\xbb). Aquesta edici\xc3\xb3 cobreix un per\xc3\xadode que s'est\xc3\xa9n des dels or\xc3\xadgens, que es recolza en els autors antics, fins al 1643, any de la mort de Llu\xc3\xads XIII.\n_START_SECTION_\nL'edici\xc3\xb3 d'Alexandre Du M\xc3\xa8ge\n_START_PARAGRAPH_\nAlexandre Du M\xc3\xa8ge, inspector de les Antiguitats de Tolosa, i l'editor tolos\xc3\xa0 Jean-Baptiste Paya van reeditar la Histoire g\xc3\xa9n\xc3\xa9rale de Languedoc entre 1840 i 1846. Aquesta edici\xc3\xb3 es considera generalment com a poc fiable i amb errors.\n_START_SECTION_\nL'\xc3\xa9dition Privat\n_START_PARAGRAPH_\n\xc3\x89douard Privat, llibreter tolos\xc3\xa0 fundador d'\xc3\xa9ditions Privat, successores de les \xc3\xa9ditions Paya, va reunir a principis de la Tercera Rep\xc3\xbablica un equip d'erudits als qui va comandar una nova edici\xc3\xb3 de la Histoire g\xc3\xa9n\xc3\xa9rale de Languedoc. Sense voler modificar l'estructura de l'edici\xc3\xb3 original, aquests historiadors en van ampliar substancialment el contingut amb notes, document, una continuaci\xc3\xb3 de 1643 a 1790 i un volum sencer consagrat a la hist\xc3\xb2ria gr\xc3\xa0fica (volum XVI). Amb aquesta edici\xc3\xb3 es va passar dels cinc volums originals a setze. Cal destacar les aportacions d'Edward Barry, d'Eug\xc3\xa8ne et Fran\xc3\xa7ois Germer-Durand i d'Albert Leb\xc3\xa8gue en mat\xc3\xa8ria d'inscripcions antigues (volum XV), d'Auguste Molinier pel que fa a l'Edat Mitjana i el comen\xc3\xa7ament de l'\xc3\xa8poca moderna i de Joseph Roman pel per\xc3\xadode que va del comen\xc3\xa7ament del regne d'Enric II a la fi del de LLu\xc3\xads XIII. Ernest Roschach va escriure tot sol els volums XIII i XIV, que cobreixen el per\xc3\xadode entre Llu\xc3\xads XIII i la Revoluci\xc3\xb3 francesa._NEWLINE_L'edici\xc3\xb3 Privat constitueix avui l'edici\xc3\xb3 de refer\xc3\xa8ncia de la Histoire g\xc3\xa9n\xc3\xa9rale de Languedoc. Ha estat reimpresa per darrer cop el 2003, per la Biblioth\xc3\xa8que des Introuvables."